b'\n_START_ARTICLE_\nAdjektiivitarina\n_START_PARAGRAPH_\nAdjektiivitarina on seuraleikki, jossa leikkij\xc3\xa4t lis\xc3\xa4\xc3\xa4v\xc3\xa4t etuk\xc3\xa4teen kirjoitettuun tarinaan adjektiivit tarinaa tuntematta. On olemassa my\xc3\xb6s substantiivi- ja verbitarinoita, jotka tehd\xc3\xa4\xc3\xa4n samalla periaatteella.\n_START_SECTION_\nTarinan tekeminen\n_START_PARAGRAPH_\nEnsin pit\xc3\xa4\xc3\xa4 tehd\xc3\xa4 tai hankkia tarina, josta j\xc3\xa4tet\xc3\xa4\xc3\xa4n adjektiivit pois. Sitten tarinan kirjoittaja kysyy muilta ihmisilt\xc3\xa4 adjektiiveja, taivuttaa ne oikeaan muotoon ja lis\xc3\xa4\xc3\xa4 tarinaan tyhjille paikoille. Kun kaikki paikat on t\xc3\xa4ytetty, tarina luetaan \xc3\xa4\xc3\xa4neen.\n_START_SECTION_\nEsimerkki: ennen\n_START_PARAGRAPH_\nLiisalla oli _______ syntt\xc3\xa4rit. H\xc3\xa4n t\xc3\xa4ytti 18 ________ vuotta. Liisan _______ \xc3\xa4iti oli ostanut h\xc3\xa4nelle ________ lautapelin, jota voi pelata _________ kavereiden kanssa. Liisan ________ iso\xc3\xa4iti, Margaretta, oli ostanut Liisalle paljon ________ kukkia, koska ei tiennyt mist\xc3\xa4 _________ lapsenlapsensa piti.\n_START_SECTION_\nEsimerkki: j\xc3\xa4lkeen\n_START_PARAGRAPH_\nLiisalla oli  m\xc3\xa4r\xc3\xa4t syntt\xc3\xa4rit. H\xc3\xa4n t\xc3\xa4ytti 18  rumaa  vuotta. Liisan  hauska \xc3\xa4iti oli ostanut h\xc3\xa4nelle pienen lautapelin, jota voi pelata ruudullisten  kavereiden kanssa. Liisan nuori iso\xc3\xa4iti, Margaretta, oli ostanut Liisalle paljon iloisia kukkia, koska ei tiennyt mist\xc3\xa4 vihainen lapsenlapsensa piti.'